**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ**



**ΔΕΛΤΙΟ ΤΥΠΟΥ**

**Σχεδιάζοντας στο μουσείο**

Το Εθνικό Αρχαιολογικό Μουσείο, ανταποκρινόμενο στο ζωηρό ενδιαφέρον του κοινού για συμμετοχή σε δράσεις σχεδίου εκ του φυσικού στις αίθουσες του, οργανώνει για το 2019 **έξι αυτοτελή εργαστήρια σχεδίου** με την εικαστικό Αλεξάνδρα Μιχάλη.

Για τον **Μάρτιο** και **Απρίλιο**, από τις **17:00** έως τις **19:30** την πρώτη Τρίτη του κάθε μήνα, οι συμμετέχοντες θα έχουν την ευκαιρία να γνωρίσουν βιωματικά μέσω του σχεδίου, αλλά και με μια σύντομη μορφολογική ανάλυση, εξαιρετικά έργα δύο διαφορετικών πολιτισμών, του ελληνικού και του αιγυπτιακού.

Την Τρίτη **5 Μαρτίου**,θα πραγματοποιηθεί το δεύτερο εργαστήριο σχεδίου, στις αίθουσες γλυπτικής των κλασικών χρόνων και θα δώσει έμφαση στην απόδοση της κίνησης.

Την **Τρίτη 2 Απριλίου** το εργαστήριο θα γίνει στις αίθουσες της αιγυπτιακής συλλογής, όπου οι συμμετέχοντες θα εξοικειωθούν με τις συμβάσεις της αιγυπτιακής τέχνης στην πλαστική απόδοση της μορφής, αλλά και την ξεχωριστή τέχνη των φαγιούμ.

Η δράση απευθύνεται **σε όλες τις ηλικίες**. Οι συμμετέχοντες θα χρειαστεί να έχουν μαζί τους:

* Μπλοκ σχεδίου, κατά προτίμηση μεσαίου μεγέθους (Α4). Επιλέξτε το μέγεθος του μπλοκ που σας βολεύει, δεδομένου ότι μπορεί να χρειαστεί να εργαστείτε όρθιοι σε ορισμένα σημεία ή καθισμένοι σε μαξιλάρια στο δάπεδο.
* Μολύβια 2Β, 4Β
* Γόμα σχεδίου
* Βελόνα μετρήματος, αν σας βοηθάει στην εργασία σας.

Οι συμμετέχοντες μπορούν να επιλέξουν τον χρόνο αποχώρησής τους, ανάλογα με την πρόοδο και τον βαθμό ολοκλήρωσης του σχεδίου τους.

**Θα τηρηθεί σειρά προτεραιότητας για 15 άτομα στο τηλέφωνο 2132144800.**

**Για το εργαστήριο της 5ης Μαρτίου**, δηλώσεις συμμετοχής από **25 Φεβρουαρίου**.

**Για το εργαστήριο της 2ης Απριλίου**, δηλώσεις συμμετοχής από **20 Μαρτίου**.

**Απαραίτητη είναι η προμήθεια εισιτηρίου εισόδου στο μουσείο.**

**Στοιχεία επικοινωνίας:**

**Ώρες λειτουργίας** (έως 31/3): Δευτέρα, Τετάρτη-Κυριακή 08:30-15:30, Τρίτη 13:00-20:00

**Διεύθυνση**: Εθνικό Αρχαιολογικό Μουσείο, 28ης Οκτωβρίου 44, Αθήνα 10682

**Τηλ**: 213214 4800 **Fax**: 210 8213573

**Email**: [eam@culture.gr](mailto:eam@culture.gr) **Ιστότοπος**: [www.namuseum.gr](http://www.namuseum.gr/)

Χορηγοί επικοινωνίας:  

Λεζάντες φωτογραφιών:

### Εικ. 1. Ποσειδώνας ή Δίας του Αρτεμισίου. Από τη θαλάσσια περιοχή κοντά στο ακρωτήριο Aρτεμίσιο, στη βόρεια Eύβοια. Γύρω στο 460 π.X. (© Εθνικό Αρχαιολογικό Μουσείο/ TAΠΑ).

### Εικ. 2. Επιτύμβια στήλη του ζεύγους Μερού και Μερερού. Πωρόλιθος. Αίγυπτος, Μέσο Βασίλειο, 12η Δυναστεία (1994-1782 π.Χ.) (© Εθνικό Αρχαιολογικό Μουσείο/ TAΠΑ).

Εικ. 3. Νεκρικό γυναικείο πορτραίτο τύπου «Φαγιούμ» (138-161 μ.Χ). Επιζωγραφισμένο ξύλο με την τεχνική της εγκαυστικής.(© Εθνικό Αρχαιολογικό Μουσείο/ TAΠΑ).